**Príloha č. 4. SP**

**Kúpna zmluva - návrh**

**uzavretá podľa § 409 a nasl. zákona č. 513/1991 Zb. Obchodný zákonník v znení neskorších predpisov (ďalej len „Obchodný zákonník“) a podľa § 3 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov**

**(ďalej len „zákon o verejnom obstarávaní“)**

**ďalej len („Zmluva“)**

Čl. I Zmluvné strany

**1.1. Objednávateľ : Mesto Ilava, Mierové námestie 16/31, 019 01 Ilava**

Sídlo : Mierové námestie 16/31, 019 01 Ilava, SR

Zastúpený : Ing. Viktor Wiedermann, primátor

IČO : 00317331

DIČ : 2020610911

Banka : VÚB Banka , a.s.

IBAN : SK72 0200 0000 0030 0022 7372

osoby oprávnené na rokovanie vo veciach:

 a) zmluvných: Ing. Viktor Wiedermann - primátor

 b) technických: Ing. Anton Bajzík – zástupca primátora, tel.: 0948 883 299,

 anton.bajzik@ilava.sk

 Ing. Jana Šedová – samostatný odborný referent pre IV

 Tel.: 042/ 44 555 21, 0949 560 751, jana.sedova@ilava.sk

a

* 1. **Predávajúci:**

sídlo:

zastúpený:

Tel./mail:

IČO:

DIČ:

IBAN:

BIC:

Spoločnosť je zaregistrovaná :

( ďalej len „predávajúci“)

**Článok I.**

**Predmet zmluvy**

1. Predmetom Zmluvy je záväzok predávajúceho dodať kupujúcemu, Celok č. x s názvom..................................... a odplatne previesť vlastnícke právo k hnuteľným veciam, špecifikovaným v prílohe č. 1 Zmluvy „Špecifikácia predmetu kúpy“, ktorá tvorí jej neoddeliteľnú súčasť (ďalej len „predmet kúpy“) a záväzok kupujúceho zaplatiť kúpnu cenu za predmet kúpy na základe uskutočneného verejného obstarávania.

2. Dodávateľ je úspešným uchádzačom verejného obstarávania zákazky vedeného pod spisovým číslom 380/2022 podľa § 6 zákona č. 343/2015 Z. z. o verejnom obstarávaní.

3. Kupujúci v rámci dodania predmetu kúpy požaduje vykonať inštaláciu v mieste dodania, zaškolenie obsluhujúceho personálu, ako aj dodanie súvisiacich služieb - preprava zariadenia a príslušenstva podľa technickej špecifikácie.

4. Kupujúci bude predmet kúpy využívať na plnenie svojich úloh na účely, na ktoré bol zriadený.

5. Predávajúci sa spolu s tovarom zaväzuje odovzdať aj doklady a dokumenty, ktoré sú potrebné na prevzatie a na užívanie tovaru, vyhlásenie o zhode, inštalačný protokol a dodací list.

6. Obe zmluvné strany sa dohodli a súhlasia, že v prípade, ak objednávateľ z akéhokoľvek dôvodu nezíska cudzie finančné zdroje a nebude mať dostatok vlastných zdrojov na zaplatenie ceny diela podľa čl. III, predmet plnenia podľa tejto zmluvy sa neuskutoční. Zhotoviteľ prehlasuje a súhlasí, že si z tohto dôvodu nebude voči objednávateľovi uplatňovať žiadne finančné ani iné nároky alebo požiadavky; to sa nevzťahuje na práce už vykonané zhotoviteľom podľa tejto zmluvy, ktoré musí objednávateľ zaplatiť bez ohľadu na nedostatok vlastných zdrojov.

**Článok II.**

**Čas, miesto a spôsob plnenia**

1. Predávajúci sa zaväzuje dodať a odovzdať celý predmet kúpy kupujúcemu v lehote do 14 mesiacov do miesta plnenia a užívania tovaru podľa bodu 3 na základe Protokolu o odovzdaní a prevzatí predmetu plnenia, ako aj manuálnej dokumentácie pre zaškolenie pracovníkov kupujúceho.

2. V súvislosti so zaškolením personálu obsluhy predmetu kúpy sa Kupujúci zaväzuje poskytnúť Predávajúcemu riadnu súčinnosť, predovšetkým zabezpečiť vhodný priestor/priestory pre realizáciu školenia v sídle Kupujúceho a účasť príslušných zamestnancov, pre ktorých sa školenie uskutočňuje. Za týmto účelom sú Zmluvné strany povinné vzájomne sa dohodnúť na termíne uskutočnenia školenia.

3. Miesto predmetu plnenia inštalácie/dodania (podľa požiadaviek v prílohe č. 1 „Špecifikácia predmetu kúpy“ tejto Zmluvy):

Mesto Ilava, Mierové námestie 16/31, 019 01 Ilava, K.ú. Ilava, číslo parcely C-KN 1043/1, 1043/4, 1043/3

4. Pri odovzdaní predmetu kúpy má kupujúci právo prezrieť si a vyskúšať predmet kúpy pred jeho prevzatím.

5. Predmet kúpy sa považuje za prevzatý podpísaním dodacieho listu kupujúcim, v ktorom sa uvedie súpis tovaru vo forme položiek, jeho množstvo, termín zaškolenia zamestnancov, dátum prevzatia, meno a podpis osoby oprávnenej v zastúpení kupujúceho na vecné a obchodné rokovania alebo osoby písomne poverenej osobou oprávnenou na vecné a obchodné rokovania za kupujúceho.

6. Kupujúci nadobúda vlastnícke právo k predmetu kúpy ihneď po prevzatí predmetu kúpy a podpísaní dodacieho listu, na základe čoho prechádza na neho aj nebezpečenstvo škody na predmete kúpy.

7. Predávajúci je povinný dodať plnenie bez závad do 15 (pätnástich) dní odo dňa doručenia písomných pripomienok, kvôli ktorým kupujúci predmet kúpy alebo jeho časť neprevzal.

8. Ak kupujúci zistí, že v registri partnerov verejného sektora nie je zapísané overenie identifikácie konečného užívateľa výhod k 31. decembru kalendárneho roka alebo ak v registri nie je zapísaná oprávnená osoba dlhšie ako 30 (tridsať) dní, bezodkladne informuje predávajúceho, že nenastane plnenie zo Zmluvy.

**Článok III.**

**Kúpna cena a platobné podmienky**

1. Kúpna cena za predmet kúpy je stanovená dohodou zmluvných strán v zmysle zákona č. 18/1996 Z. z. o cenách v znení neskorších predpisov a vyhláškou Ministerstva financií SR č. 87/1996 Z. z., ktorou sa vykonáva zákon č. 18/1996 Z. z. o cenách v znení neskorších predpisov nasledovne:

Celková cena predmetu kúpy je:

1. Pre platcu DPH

Cena bez DPH : EUR

Výška DPH : v %

Výška DPH : EUR

Cena s DPH : EUR, slovom: ........................................ EUR

1. Pre neplátcu DPH

Cena celkom : EUR, slovom: ........................................ EUR

1. Cena podľa častí:

|  |  |  |  |  |
| --- | --- | --- | --- | --- |
| **Názov položky** | **Cena v € bez DPH** | **Výška DPH v %** | **Výška DPH v EUR** | **Konečná cena v €**  |
| Celok č.1 Komunálne vozidlo s príslušenstvom |  |  |  |  |
| Celok č.2 Teleskopický manipulátor s príslušenstvom |  |  |  |  |
| Celok č.3 Zariadenie na meranie evidenciu odpadov |  |  |  |  |

2. Cena podľa odseku 1 tohto článku obsahuje všetky náklady spojené s dodaním, namontovaním na mieste účelu, vrátane súvisiacich montážnych úpravy priestorov odovzdaním, prvotným metrologickým overením, odskúšaním, predvedením zaškolením zamestnancov na správne používanie predmetu kúpy v mieste plnenia zmluvy.

3. Kúpna cena podľa tejto zmluvy je konečná a jej zmena nie je prípustná. Predávajúci môže dohodnutú cenu meniť len so súhlasom kupujúceho a to formou písomného dodatku k tejto zmluve.

4. Právo na zaplatenie kúpnej ceny alebo jej príslušnej časti vznikne predávajúcemu po prevzatí predmetu kúpy alebo jeho časti kupujúcim na základe faktúry vystavenej predávajúcim.

5. Predávajúci je povinný faktúru doručiť do podateľne v sídle kupujúceho v lehote 15 (pätnásť) dní po vzniku práva na zaplatenie.

6. Faktúra je splatná 60 (šesťdesiat) dní od doručenia do sídla kupujúceho. Neoddeliteľnou súčasťou faktúry je podpísaný dodací list s prílohami.

7. Faktúra musí mať všetky náležitosti stanovené príslušnými predpismi. V prípade, že faktúra nebude obsahovať predpísané náležitosti, resp. budú v nej uvedené nesprávne, alebo neúplné údaje, je kupujúci oprávnený túto faktúru vrátiť pred jej splatnosťou predávajúcemu na prepracovanie. Predávajúci vyhotoví novú faktúru, ktorej plynie nová 60 (šesdesiat) dňová lehota splatnosti od jej doručenia kupujúcemu.

8. Postúpenie pohľadávok podľa § 524 a nasl. zákona č. 40/1964 Zb. Občiansky zákonník v znení neskorších predpisov bez predchádzajúceho súhlasu kupujúceho sa zakazuje. Postúpenie pohľadávky v rozpore s predchádzajúcou vetou, bude podľa § 39 Občianskeho zákonníka neplatné. Súhlas Kupujúceho je zároveň platný len za podmienky, že bol na takýto úkon udelený predchádzajúci písomný súhlas Ministerstva zdravotníctva SR.

**Článok IV.**

**Vyhlásenia predávajúceho**

1. Predávajúci vyhlasuje, že je výlučným vlastníkom predmetu kúpy, že na predmete kúpy neviaznu žiadne dlhy a záložné práva a nie sú mu známe ani iné práva v prospech tretích osôb, a to ani čiastočné, ktoré by obmedzovali dispozičné právo predávajúceho s predmetom kúpy a tieto sú spôsobilé na riadne užívanie za účelom ich podstaty.

2. Predmet kúpy nie je v súčasnej dobe predmetom súdneho sporu, ktorý by mohol viesť k spochybneniu vlastníckeho práva predávajúceho k predmetu kúpy.

3. Predávajúci vyhlasuje, že nemá vedomosť o tom, že by tretia osoba mala alebo uplatňovala voči nemu vlastnícke právo alebo iné právo obmedzujúce jeho nakladanie s predmetom kúpy. Kupujúci nadobúda vlastnícke právo k predmetu kúpy po zaplatení aj v prípade, ak sa neskôr preukáže, že predávajúci nebol vlastníkom predmetu kúpy (§ 446 Obchodného zákonníka).

4. Predávajúci má povinnosť zapísať sa do registra partnerov verejného sektora, ak sú splnené podmienky podľa § 2 ods. 1 zákona č. 315/2016 Z. z. o registri partnerov verejného sektora a o zmene a doplnení niektorých zákonov (ďalej len „zákon č. 315/2016 Z. z.“). O tejto skutočnosti podá kupujúcemu dôkaz bezodkladne, najneskôr však v lehote 7 pracovných dní po uzavretí zmluvy. Nesplnenie tejto povinnosti podľa § 19 ods. 3 zákona č. 343/2015 Z. z. o verejnom obstarávaní bude mať za následok odstúpenie od zmluvy zo strany kupujúceho.

5. V prípade, že predávajúcemu vznikne povinnosť na zápis do registra partnerov verejného sektora po podpise Zmluvy, je povinný oznámiť túto skutočnosť kupujúcemu bezodkladne, najneskôr do 7 (siedmich) pracovných dní.

6. V prípade, ak dôjde k zmene zmluvy podľa § 18 ods. 8 zákona č. 343/2015 Z. z. o verejnom obstarávaní, povinnosti vyplývajúce z odseku 4 tohto článku sa vzťahujú aj na nového predávajúceho.

7. Predávajúci sa zaväzuje neodkladne písomne informovať objednávateľa o každom prípadnom zdržaní, či iných skutočnostiach, ktoré by mohli ohroziť včasné a riadne dodanie predmetu zmluvy.

8. V prípade, ak predávajúci poskytne predmet kúpy Zmluvy subdodávateľmi, je povinný na požiadanie kupujúceho predložiť všetky zmluvy uzatvorené so subdodávateľmi týkajúce sa predmetu tejto zmluvy.

9. V prípade, ak sa zistí, že akékoľvek z vyhlásení uvedených vyššie v tomto článku Zmluvy alebo iné vyhlásenia predávajúceho uvedené v Zmluve nie sú pravdivé, je kupujúci oprávnený od Zmluvy odstúpiť.

**Článok V.**

**Zodpovednosť za vady, záruka za akosť a pozáručný servis**

1. Predmet kúpy má vady, ak nezodpovedá množstvu a vyhotoveniu podľa Zmluvy a akosti podľa účelu, ktorému má slúžiť.

2. Odovzdaný (dodaný) predmet kúpy je nový a nepoužitý a nie je zaťažený právom tretej osoby.

3. Predávajúci sa zaväzuje poskytnúť na predmet kúpy záruku v trvaní vyznačenom v záručnom liste, ktorý sa vzťahuje na tovar:

Komunálne vozidlo s príslušenstvom:

ZÁRUKA: Záručná doba vozidla min.24 mesiacov alebo 200 000 km, podľa toho čo nastane skôr

 Záručná doba príslušenstva min.24 mesiacov

Teleskopický manipulátor s príslušenstvom:

ZÁRUKA: Záručná doba min.36 mesiacov alebo 3 000 motohod, podľa toho čo nastane skôr

čo činí od dodania. Počas doby trvania záruky bude mať tovar vlastnosti stanovené výrobcom a bude spôsobilý na použitie podľa povahy a účelu, ktorému má slúžiť.

4. V prípade, ak má tovar vady, je kupujúci povinný tieto vady bez zbytočného odkladu, najneskôr však v lehote 5 (päť) pracovných dní od ich zistenia v rámci záručnej doby písomne uplatniť u predávajúceho. Oznámenie musí obsahovať špecifikovanie vady, dátum a podpis. Kupujúci je povinný po riadnom odstránení vady podpísať zápisnicu o vykonaní opravy.

5. V dobe podľa odseku 3 tohto článku Zmluvy bude predávajúci odstraňovať všetky vady predmetu kúpy, na ktoré sa vzťahuje záruka, najneskôr do 14 (štrnásť) dní alebo v primeranej lehote dohodnutej zmluvnými stranami po písomnom uplatnení kupujúcim na vlastné náklady.

6. Kupujúci oznámi predávajúcemu vadu po tom, ako ju zistil bez zbytočného odkladu podľa odseku 4 tohto článku Zmluvy, najneskôr však v lehote 5 (päť)pracovných dní od zistenia písomnou formou. Oznámenie musí obsahovať špecifikovanie vady, dátum a podpis osoby oprávnenej na vecné a obchodné rokovania za kupujúceho alebo osoby písomne poverenej osobou oprávnenou na vecné a obchodné rokovania za kupujúceho

7. Záruka sa nevzťahuje na:

a) mechanické poškodenie spôsobené neodbornou manipuláciou kupujúceho alebo tretej osoby,

b) poškodenie spôsobené nevhodnými prevádzkovými podmienkami kupujúceho alebo tretej osoby,

c) poškodenie zavinené živelnou (vonkajšou) udalosťou, ktorú nespôsobil predávajúci, ani osoby, s ktorých pomocou plnil svoj záväzok, alebo

d) poškodenie vzniknuté iným spôsobom používania ako je uvedené v návode na obsluhu.

8. Pre všetky opravené alebo vymenené časti predmetu kúpy začne plynúť nová záručná doba podľa odseku 3 tohto článku Zmluvy odo dňa podpisu zápisnice o vykonaní opravy.

**Článok VI.**

**Zmluvné sankcie**

1. V prípade omeškania predávajúceho s plnením si svojich povinností uvedených v článku I. odseku 1 tejto Zmluvy sa vzťahuje na neho zmluvná pokuta vo výške 0,05 % z ceny predmetu kúpy za každý začatý deň omeškania.

2. V prípade omeškania predávajúceho s plnením povinností uvedených v článku IV. odseku 4 a 5 tejto Zmluvy, vzťahuje sa na neho zmluvná pokuta vo výške 5.000,00 Eur alebo 0,05 % z ceny predmetu kúpy za každý začatý deň omeškania.

3. V prípade omeškania kupujúceho so zaplatením faktúry podľa článku III. sa na neho vzťahuje zmluvná pokuta vo výške 0,05 % z fakturovanej sumy za každý začatý deň omeškania.

4. Zmluvné pokuty sú splatné 30 (tridsiatym) dňom odo dňa, kedy malo dôjsť k splneniu povinnosti, na porušenie ktorej sa vzťahuje zmluvná pokuta. Ustanovenia článku III. sa pre fakturáciu zmluvnej pokuty použijú primerane.

5. Ustanovenia o náhrade škody pre škodu spôsobenú prípadom, na ktorý sa vzťahuje zmluvná pokuta týmto nie sú dotknuté. Poškodená strana je oprávnená požadovať zaplatenie náhrady škody presahujúcej výšku zmluvnej pokuty.

6. Zmluvné strany sa dohodli, že zmluvná pokuta je limitovaná výškou 10% z ceny predmetu kúpy nedodanej časti.

**Článok VII.**

**Odstúpenie od zmluvy**

1. Kupujúci je oprávnený odstúpiť od Zmluvy, ak je Predávajúci v omeškaní s dodaním a odovzdaním predmetu kúpy najmenej 10 (desať) dní odo dňa, kedy najneskôr mal podľa článku II. odseku 1 Zmluvy predmet kúpy dodať a odovzdať.

2. Kupujúci je oprávnený odstúpiť od Zmluvy v prípade, ak predávajúcemu vznikne povinnosť podľa článku IV. odseku 5 Zmluvy a túto nevykoná v lehote 30 (tridsať) dní od doručenia oznámenia podľa lehoty ustanovenej v článku IV. odseku 5 Zmluvy.

3. Kupujúci je oprávnený odstúpiť od zmluvy podľa § 15 ods. 1 zákona č. 315/2016 Z. z. alebo ak zistí, že došlo k porušeniu zákazu vykonávať úkony oprávnenej osoby z dôvodu jej vylúčenia, alebo ak v registri partnerov verejného sektora nie je oprávnená osoba zapísaná dlhšie ako 30 (tridsať) dní.

4. Predávajúci je oprávnený odstúpiť od zmluvy, ak je kupujúci v omeškaní so zaplatením faktúry podľa článku III. najmenej 30 (tridsať) dní. Predávajúci má právo požadovať od kupujúceho náhradu škody do výšky preukázateľne vynaložených nákladov na realizáciu zmluvy.

5. Ak vznikne kupujúcemu právo na odstúpenie od zmluvy podľa § 15 ods. 1 zákona č. 315/2016 Z. z. má zároveň nárok na vyplatenie zmluvnej pokuty vo výške 5 % z ceny plnenia nedodanej časti.

**Čl. VIII.**

 **OPRÁVNENÍ KONTROLNÍ ZAMESTNANCI ZO STRANY POSKYTOVATEĽA NFP**

1. Zhotoviteľ sa zaväzuje strpieť výkon kontroly/auditu súvisiaceho s vykonaním diela kedykoľvek počas platnosti a účinnosti príslušnej Zmluvy o poskytnutí nenávratného finančného príspevku, ktorú uzavrel objednávateľ ako prijímateľ nenávratného finančného príspevku za účelom financovania predmetného diela, a to zo strany oprávnených osôb na výkon kontroly/auditu v zmysle príslušných právnych predpisov SR a EÚ, najmä Zákon o príspevku z EŠIF – zákon č. 292/2014 o príspevku poskytovanom z európskych štrukturálnych a investičných fondov a o zmene a doplnení niektorých zákonov. Zákon o finančnej kontrole a audite – zákon č. 357/2015 Z. z. o finančnej kontrole a audite o zmene a doplnení niektorých zákonov v znení neskorších predpisov a príslušnej Zmluvy o nenávratnom finančnom príspevku a jej príloh vrátane Všeobecných zmluvných podmienok a poskytnúť týmto orgánom riadne a včas všetku potrebnú súčinnosť. Porušenie tejto povinnosti Zhotoviteľa je podstatným porušením zmluvy, ktoré oprávňuje objednávateľa od zmluvy odstúpiť.
2. Oprávnené osoby na výkon kontroly/auditu/overovania na mieste sú najmä:

a) Poskytovateľ a ním poverené osoby;

b) Útvar vnútorného auditu Riadiaceho orgánu alebo Sprostredkovateľského orgánu a nimi poverené osoby;

c) Najvyšší kontrolný úrad SR a ním poverené osoby;

d) Orgán auditu, jeho spolupracujúce orgány (Úrad vládneho auditu) a osoby poverené na výkon kontroly/auditu;

e) Splnomocnení zástupcovia Európskej Komisie a Európskeho dvora audítorov;

f) Orgán zabezpečujúci ochranu finančných záujmov EÚ;

g) Osoby prizvané orgánmi uvedenými v písmenách a) až f) v súlade s príslušnými právnymi predpismi SR a právnymi aktmi EÚ.

**Článok IX.**

**Vyššia moc**

1. Pod pojmom „vyššia moc“, ktorý sa používa v tejto zmluve, sa rozumejú skutočnosti ako napr. štrajky, výluky, prerušenia výroby vo výrobných závodoch, pracovné nepokoje, akty spoločensky nebezpečných živlov, vojny, blokády, vzbury, výtržnosti, epidémie, zosuvy pôdy, zemetrasenia, búrky, blesky, záplavy, erózie, občianske nepokoje, výbuchy a akékoľvek iné podobné nepredvídateľné skutočnosti, ktoré vznikli nezávislé od vôle zmluvných strán a ktoré zmluvne strany nemôžu ovládať alebo prekonať vynaložením náležitej starostlivosti alebo odbornej starostlivosti.
2. Ak sa jedná zo zmluvných strán domnieva, že nastali skutočnosti vyššej moci, ktoré môžu mať vplyvy na plnenie jej záväzkov, do 7 dní odo dňa ako sa o tom dozvedela, písomne o tom, upovedomí druhú stranu. V upovedomení uvedie podrobnosti o povahe daných okolností, predpokladanú dĺžku trvania a predpokladaný dopad týchto okolností. Termín dodania predmetu zmluvy sa v tom prípade posúva o čas, pokiaľ bude trvať pôsobenie vyššej moci. Toto omeškanie s dodaním predmetu zmluvy nazakladá na žiadne sankcie ani nárok na odstúpenie od zmluvy.
3. V prípade, ak vyššia moc spôsobila prerušenie výroby predmetu zmluvy o viac ako 60 kalendárnych dní, zmluvné strany sa dohodnú na osobnom rokovaní, pričom omeškanie s dodaním vozidiel, nezakladá nárok na žiadane sankcie ani nárok na odstúpenie od zmluvy.
4. Ak sa dodanie vozidiel pre Dodávateľa stane nemožným do 6 mesiacov od vyskytnutia sa vyššej moci, Dodávateľ požiada Odberateľa o úpravy zmluvy alebo o prípadne ukončenie zmluvy.

**Článok X.**

**Záverečné ustanovenia**

1. Zmluva nadobúda platnosť dňom jej podpísania zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv vedenom Úradom vlády SR podľa § 47a ods. 1 zákona č. 40/1964 Zb. Občiansky zákonník v znení neskorších predpisov v nadväznosti na § 5a ods. 1 a 6 zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov (ďalej len „zákon č. 211/2000 Z. z.“).

2. Ak sa niektorá časť Zmluvy stane neplatnou, nerobí táto skutočnosť neplatnou celú zmluvu. Zmluvné strany sa dohodli, že v takomto prípade vynaložia maximálne úsilie na konvalidáciu neplatnej časti Zmluvy.

3. Každá zmluvná strana je povinná oznámiť druhej zmluvnej strane zmenu svojich identifikačných údajov uvedených v záhlaví tejto zmluvy do 5 (piatich) pracovných dní odo dňa, kedy k tejto zmene došlo.

4. Táto Zmluva o dielo nadobúda platnosť dňom jej podpisu obidvoma zmluvnými stranami a účinnosť po splnení nasledovných podmienok:

- zverejnenie zmluvy v súlade s §47a ods. 1 Občianskeho zákonníka,

- objednávateľovi budú preukázateľne pridelené finančné prostriedky na krytie nákladov na nadobudnutie predmetu zákazky,

- proces tohto verejného obstarávania bude preukázateľne schválený poskytovateľom finančných prostriedkov na krytie nákladov na nadobudnutie predmetu zákazky, tzv. dňom doručenia kladnej správy zo štandardnej ex-post kontroly verejného obstarávania od poskytovateľa.

5. Zmluvné strany zhodne prehlasujú, že túto Zmluvu pred jej podpísaním prečítali, jej ustanoveniam porozumeli, zmluva bola uzatvorená po vzájomnom prerokovaní, že nebola uzatvorená v tiesni, ani za inak jednostranne nevýhodných podmienok a na znak súhlasu ju vlastnoručne podpisujú.

6. Práva a povinnosti neupravené touto zmluvou sa budú riadiť príslušnými ustanoveniami obchodného zákonníka a všeobecne záväznými právnymi predpismi účinnými v Slovenskej republike.

7. Akékoľvek zmeny a dodatky k Zmluve je možné uskutočniť len v súlade s § 18 zákona č. 343/2015 Z. z. o verejnom obstarávaní a vo forme písomných dodatkov podpísaných obidvomi zmluvnými stranami.

7. Táto zmluva je vyhotovená v štyroch rovnopisoch, z ktorých jeden rovnopis je určený pre predávajúceho a tri rovnopisy pre kupujúceho.

Za kupujúceho: Za predávajúceho:

V Ilave dňa .......................... V ........................ dňa .............................

 ............................................................ ................................................................

Ing. Viktor Wiedermann, primátor

Prílohy ku Kúpnej zmluve:

1. Príloha č. 1: Špecifikácia predmetu kúpy totožná s prílohou č. 5 SP

**Príloha č. 1 KZ totožná s prílohou č. 5 SP**

**Špecifikácia predmetu kúpy**

**Celok č.2.1. - Komunálne vozidlo s príslušenstvom**

1. **Nákladné vozidlo na hákový nosič kontajnerov:**

- vozidlo musí spĺňať základné parametre a požiadavky na prevádzku po komunikáciách a požiadavky stanovené legislatívou EU

- riadenie vľavo

- usporiadanie podvozku 4 X 4

- poháňanie nápravy - dvojitá redukcia

- manuálna prevodovka + PTO

- dopravná rýchlosť max. 90 km/hod

- rázvor náprav min 3 600 mm - max. 5 100 mm

- celková hmotnosť vozidla min. 14 000 kg - max 16 000 kg

- kolesá min 11 R22,5

- brzdy vozidla bubnové na každej náprave ako alternatíva môžu byť použité kotúčové

- počet miest na sedenie 3 vrátane vodiča

Kabína:

- predné svetlá do hmly

- príprava pre rádio s anténou a reproduktormi

- integrovaná klimatizácia

- centrálne zamykanie s diaľkovým ovládaním

- bez airbagu vodiča

- bezpečnostné pásy sedadiel

- denné svetlá LED

- štandardné hlavné svetlomety

- bez navigácie

- kúrenie kabíny vodou motora

- ochranná mriežka hlavných svetiel (predných aj zadných)

- vyhrievanie zrkadiel + elektrické ovládanie

- s oknom v zadnej stene kabíny

- integrované opierky hlavy

- bez opierok rúk

- volant bez multifunkčných tlačidiel

- elektrické ovládanie sťahovania okien na oboch stranách kabíny

- manuálne hydraulické sklápanie kabíny

- vzduchové sedadlo vodiča

- determálne tónované čelné sklo

- popolník a zapaľovač cigariet

- textilné čalúnenie interiéru

- ohrev čelného skla teplým vzduchom

Motor / Prevodovka / PTO:

- výkon min. 180 KW - max. 300 kW

- príprava na PTO (vzduch/elek.)

- motorová brzda

- otáčky motora max. 3 000/min

- PTO 480Nm - 1,19 príruba

- bez výstupu PTO z prevodovky

- štandardné brzdy bez retardéra

- nasávanie vzduchu za kabínou

Podvozok:

- rezervné koleso

- oceľové rafiky kolies

- uzávierka diferenciálu

- bez zásuvky 12V pre príves

- bez elektr. zásuvky pre príves

- CoC WVTA

- kompresor vzduchu

- ochranný štít chladiča a olejovej vane

- protiabrazívny lokálny nástrek

- bez spájacieho zariadenia

- čap vpredu na núdzový odťah

- volant vľavo na jazden. vpravo

- VIN kód (CHECK DIGIT)

- oceľové vzduchojemy

- vyhrievaný vysúšač vzduchu

- zadný nárazník

- dva parkovacie kliny v držiak.

- zadné parabolické perá

- štandardné blatníky pre offroad

- štandardná výbava

- európske štítky vzduchojemov

- hydraulika podvozku musí byť realizovaná na dopojenie pracovných zariadení v prípade montáže čelnej upínacej dosky

- hydraulika podvozku musí byť realizovaná na dopojenie hydraulickej ruky, ktorá bude umiestnená na hákovom kontajnery

Elektrika / elektronika:

- dve min. 143 Ah batérie

- alternátor min. 70A

- ABS (ABS+EBL)

- expanzný modul pre PTO a nadst

- obmedzovač rýchlosti 90 km/h

- manuálny odpojovač batérii

- menič napätia 24-12V/ 10,5A

- štandard. ventil parkov. brzdy

- akustická signalizácia spiatočky vzadu

Ostatné:

- Návod na obsluhu v slovenskom jazyku

- bez výbavy ADR

- bez izotermického boxu a chladničky

- dvojmontáž kolies

- bez navijaka

- vyhrievaná nádrž Adblue

- bez vypínania voľnobehu motora

- predfilter paliva vyhrievaný

- predohrev vzduchu do motora

- bez prípravy na brodenie

- bez zadného radu sedadiel

- uzávierka diferenciálu prednej nápravy

- štandardné odpruženie kabíny

1. **Nadstavba - hákový nosič kontajnerov:**

- výkon min. 8 ton

- teleskopický systém s 2 zdvíhacími valcami

- hydraulický rozvádzač

- ovládanie elektrické aj z kabíny vozidla

- hydraulické zaistenie kontajnera vonkajšie

- automatické zaistenie kontajnera pri sklápaní – vonkajšie zaisťovanie

- uhol sklápania min. 50°

- výška háku min. 1000 mm – max. 1650 mm

- teleskopicky výsuvný hák

- hák s automatickou poistkou

- nádrž na olej

- šírka rolní 1070 mm

- Hmotnosť max.1300 kg

Kontajnery:

kontajnery na zber drobného stavebného odpadu v počte 2 ks

kontajnery neceniť jednotkovo

- kontajnery majú hákový systém na nakladanie – výška háku kompatibilná s ponúkaným hákovým nosičom

- hlavné nosníky kontajnera min. 140mm

- nosníky hákového systému min. 120mm

- plášť kontajnera a dvere z plechu hrúbky min. 3 mm

- podlaha kontajnera z plechu hrúbky min. 5 mm

- dvere opatrené centrálnym bezpečnostným zatváraním

- zadné dvojkrídlové dvere sa otvárajú o 270° s upevnením o bok kontajnera

- bočné bezpečnostné otváranie zadných dverí

- výška bočníc min. 500 mm - max. 900 mm

- súčasťou kontajnera je plachta na prekrytie odpadov (plachta musí byť súčasťou kontajnera, uchytená a rolovateľná k prednému čelu

kontajnera)

- bočné háčiky na uchytenie plachty

- výrobný štítok: typ kontajnera, objem, hmotnosť, nosnosť a výrobné číslo

- povrchová úprava: z vonkajšej strany kontajnera 2x základný syntetický náter a 2x vrchný syntetický náter

- geometrický objem min. 4 m3

- rozmery kontajnera kompatibilné s ponúkaným hákovým nosičom

- nosnosť kontajnera min. 6 000kg

kontajnery na zber biologický rozložiteľných odpadov v počte 3 ks

kontajnery neceniť jednotkovo

- kontajnery majú hákový systém na nakladanie – výška háku kompatibilná s ponúkaným hákovým nosičom

- hlavné nosníky kontajnera min. 140mm

- nosníky hákového systému min. 120mm

- plášť kontajnera, dvere, podlaha kontajnera z plechu hrúbky min. 3 mm

- dvere opatrené centrálnym bezpečnostným zatváraním

- zadné dvojkrídlové dvere sa otvárajú o 270° s upevnením o bok kontajnera

- bočné bezpečnostné otváranie zadných dverí

- výška bočníc min. 1 800 mm - max. 2 200 mm, v polovici otvárateľná bočnica z oboch strán kontajnera

- súčasťou kontajnera je plachta na prekrytie odpadov (plachta musí byť súčasťou kontajnera, uchytená a rolovateľná k prednému čelu

kontajnera)

- bočné háčiky na uchytenie plachty

- výrobný štítok: typ kontajnera, objem, hmotnosť, nosnosť a výrobné číslo

- povrchová úprava: z vonkajšej strany kontajnera 2x základný syntetický náter a 2x vrchný syntetický náter

- geometrický objem min. 16 m3

- rozmery kontajnera kompatibilné s ponúkaným hákovým nosičom

- nosnosť kontajnera min. 6 000kg

kontajner na zber objemného odpadu s hydraulickou rukou a sklápateľnými bočnicami

- kontajner má hákový systém na nakladanie – výška háku kompatibilná s ponúkaným hákovým nosičom

- hlavné nosníky kontajnera min. 140mm

- nosníky hákového systému min. 120mm

- plášť kontajnera, dvere, podlaha kontajnera z plechu hrúbky min. 3 mm

- dvere opatrené centrálnym bezpečnostným zatváraním

- zadné dvojkrídlové dvere sa otvárajú o 270° s upevnením o bok kontajnera

- bočné bezpečnostné otváranie zadných dverí

- výška bočníc min. 500 mm - max. 900 mm, bočnice musia byť sklápateľné a odnímateľné

- minimálna dĺžka ložnej plochy kontajnera 3 200 mm

- bočné háčiky na uchytenie plachty

- výrobný štítok: typ kontajnera, objem, hmotnosť, nosnosť a výrobné číslo

- povrchová úprava: z vonkajšej strany kontajnera 2x základný syntetický náter a 2x vrchný syntetický náter

- geometrický objem min. 3 m3

- rozmery kontajnera kompatibilné s ponúkaným hákovým nosičom

- nosnosť kontajnera min. 6 000kg

- kontajner musí byť vpredu vybavený hydraulickou rukou

- hydraulická ruka napájaná na podvozok na hydrauliku podvozku ponúkaného vozidla

- hydraulická ruka s dosahom min. 6,5 m

- zdvih hydraulickej ruky pri maximálnom výsuve min. 750 kg

- súčasťou hydraulickej ruky je rotátor a drapák

- olejová nádrž je súčasťou hydraulickej ruky

- hydraulická ruka je vybavená hydraulickými podperami s hydraulickým výsuvom do strany s rozpätím min. 4 200 mm

- hydraulická ruka certifikovaná v súlade s technickými normami

ZÁRUKA: Záručná doba vozidla min.24 mesiacov alebo 200 000 km podľa toho čo nastane skôr

 Záručná doba príslušenstva min.24 mesiacov

**Celok č. 2.2**  **Teleskopický manipulátor s príslušenstvom**

Nominálna nosnosť min. 2 600 kg - max. 3 200 kg

Max výškový .2 dosah min. 5 800 mm

Max dopredný dosah min. 3 000 mm

Max šírka 2 200 mm

Max výška 2 200 mm s nízkou kabínou

Motor:

- naftový, minimálne štvorvalcový

- objem motora min 3 400 cm3

- nominálny výkon bez navýšenia min 70 HP

Pohon a ovládanie:

- jednopákové ovládanie celej hydrauliky – joistick, všetky funkcie výložníka a lopaty idú súčasne

- zvuková a svetelná výstraha preťaženia

- hydraulické upínanie náradia

- pohon všetkých kolies

- všetky kolesá riadené (2WD – 4WD - krabí chod)

- hydrostatická prevodovka

- samostatný pedál na mikro - pojazd a brzdenie

- uzávierka diferenciálu na jednej náprave

- rýchlosť: max. 40 km/h

- dva rýchlostné rozsahy : pracovný max. 10 km/hod

 cestný max. 40 km/hod

- maximálny vonkajší polomer zatáčania 3 800 mm

- prevádzkové brzdy mokré na oboch nápravách

- parkovacia brzda na obe nápravy

Požadovaná výbava:

- hydraulický okruh na výložníku

- Uzatvorená kabína - odhlučnená

- kúrenie, vetranie, stierače + ostrekovače na prednom a zadnom okne, zadné a bočné okno otváracie

- Strešné okno s ochrannou mriežkou

- pracovné LED svetlá predné aj zadné,

- pneumatiky so šípovým dezénom

- Kolesá 405/70 -20“ alebo 400/80-24“

- blatníky kolies

- dopravné LED osvetlenie predné aj zadné, spätné zrkadlá

- výkyvná náprava min. ± 10 stupňov

- Vydanie Technického preukazu na zelené ŠPZ

- Klimatizácia

- Uzamykateľná palivová nádrž

- Upínacia doska pre ŠPZ s osvetlením

- Maják

- Skrinka na náradie

- Príprava na rádio + reproduktory

- Podkladací klin

- Ochranná mriežka na predné sklo proti padajúcim predmetom

- Zadná kamera

Pracovné náradie:

- Lopata šírka min. 2,0 m, objem min. 1000 L

- Paletizačné vidly dĺžka min. 120 cm

- Žeriavový hák

ZÁRUKA: Záručná doba min.36 mesiacov alebo 3 000 motohod podľa toho čo nastane skôr

**Celok č. 2.3 - Zariadenie na meranie evidenciu odpadov**

**Technické parametre:**

|  |  |  |
| --- | --- | --- |
| **Názov zariadenia** | **Požadovaný rozsah** | **Požiadavka** |
| **Plošinová váha ( na váženie prijatého odpadu) 1 ks** | Minimálna váživosť | 10 kg |
| Maximálna váživosť | 1500 kg |
| Dielik | 0,5 kg |
| Minimálne rozmery (D x Š x V) | 1200 x 1200 x 100 mm |
| Indikátor s krytím min. IP 65 | Áno |
| A/D prevodník, 24 bit | Áno |
| Sériový port RS 232 | Min. 2 x |
| Pracovná teplota | Min. -10°C/+40°C |
| ES overenie, dovoz, inštalácia, zaučenie obsluhy | Áno |
|  |  |  |
| **Názov zariadenia** | **Požadovaný rozsah** | **Požiadavka** |
| **Ručná čítačka odpadových kariet vrátane kariet do každej domácnosti (na evidenciu prijatého odpadu)** | Ručný mobilný snímač QR kódov | Áno |
| IP odolnosť min. IP 65 | Áno |
| Integrovaný GPS modul | Áno |
| Odolnosť proti pádu z výšky 1,2 m | Áno |
| Prevádzková teplota | Min. -10°C/+40°C |
| Výdrž batérie pri plnom nabití | Min. 8 hodín |
| 2900 ks odpadových kariet s rozmerom | Max. 90 x 60 mm |
| Odpadová karta s individuálnym QR kódom | Áno |
| Vrátane personalizovaná potlače obce | Áno |
|  |  |  |
| **Názov zariadenia** | **Požadovaný rozsah** | **Požiadavka** |
| **Software na záznam hmotnosti odpadu z plošinovej váhy a už existujúcej mostovej váhy a jeho evidenciu** | Kompatibilita s protokolom stávajúceho indikátora mostovej váhy s označením UTILCELL - EOU - 7-4 | Áno |
| Evidencia prijatého odpadu na zbernom dvore na úrovni domácností, resp. subjektov | Áno |
| Dáta o odpadoch sú zaznamenávané spolu s dodatočnými informáciami ako typ odpadu, dátum a čas prijatia odpadu, hmotnosť odpadu | Áno |
| Podpora slovenskej legislatívy v oblasti odpadového hospodárstva (katalóg odpadov). | Áno |
| Prehľad o všetkých prijatých odpadoch na zbernom dvore formou grafov a tabuliek | Áno |
| Rozhranie v slovenskom jazyku | Áno |
| Platnosť licencie po dobu 60 mesiacov | Áno |

V ........................, dňa............................

...................................................................................

Meno, priezvisko a podpis štatutárneho zástupcu/oprávnenej

osoby a odtlačok pečiatky